als_Latn dik_Latn tur_Latn
Pak orë pas zjarrit të rënë në Spitalin Amerikan, mediat e botuesit Italian Karlo Bolino pretenduan se kishin marrë një telefonatë kërcënuese nga pronari i Spitalit Amerikan. Sipas Bolinos, pronari i spitalit i kishte kërkuar mediave të tij që të mos përmendnin emrin e spitalit, nëse donin të kishte vazhdimësi reklama.
Pretendonte Bolino:
Kur një sipërmarrës merr në telefon një media dhe urdhëron: “Ose hiq lajmin, ose të ndërpres fondet e reklamës”, si duhet të reagojë një media? Report TV reagoi pa mëdyshje: korrektesa e lajmit vlen shumë më tepër se një fond reklame dhe kështu që lajmi nuk u hoq.
Nga ana tjetër Spitali Amerikan dje publikoi një reagim të detajuar mbi ngjarjen, ndërsa në replikat me disa komentues, Spitali Amerikan pretendoi se e vërteta në lidhje me përplasjen me mediat e Bolinos ishte ndryshe. Sipas Spitalit Amerikan, televizioni i Bolinos e kishte kërcënuar spitalin, duke i kërkuar që të paguante nëse donte që të mos i përmendej emri.
Replikat mes Spitalit dhe komentuesit:
Komentuesi: Report-Tv thoshte që kemi marrë kërcënime nga spitali që mos të nxjerrim emrin. Kjo s’më pëlqen mua.
Spitali Amerikan: Ndërsa spitali thotë që ka marrë kërcënime nga Report-Tv, paguani mos t’ua nxjerrim emrin. Po tani?
Pretendimet ndërmjet mediave të Bolinos dhe Spitalit Amerikan janë diametralisht të kundërta. Të dyja janë biznese tepër të përfolura.
Spitali Amerikan është i përfolur për kooptimin dhe kapjen e mediave dhe të politikës, ndërsa Bolino është konstatuar shpesh si një botues që i bën hapur presionet e më pas dhe pazaret.
Spitali Amerikan ka paditur para pak kohësh gazetën ‘Shëndeti’, një gazetë e specializuar në hulumtimin e problemeve dhe skandaleve në shëndetësi. Shumica e medieve nuk e pasqyruan fare këtë informacion, si dhe censuruan investigimin e gazetës ‘Shëndeti’ për Spitalin Amerikan.
Nga ana tjetër, Bolino ka arritur deri aty sa po ankohet mbi faktin se janë shtuar portalet dhe burimet e informacionit dhe e ka paraqitur publikisht si shqetësim për kryeministrin këtë fakt.
Në fillim të këtij viti, Bolino nisi një ofensivë goditjesh ndaj Ramës dhe Erion Veliajt, por ofensiva u ndal si me buton krejt papritur, ndërsa pak më vonë u mësua se Bolino kishte kapur me koncension BunkArtin.
Pasi kapi koncensionin z.Bolino nisi të merrej vetëm me problemet e opozitës duke i dhënë një hapësirë të veçantë oponentit të opozitës në ekzil, z. Izet Haxhia.
/HashtagAL/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn